Eelnõu 16.01.2025

Esitaja: majandus-ja eelarvekomisjon

Ettekandja: volikogu esimees Piret Rammul



**KANEPI VALLAVOLIKOGU**

**O T S U S**

Kanepi 16.01.2025 nr 1-3/

**Vallavanemale lisatasu määramine**

Kohaliku omavalitsuse korralduse seaduse § 22 lõike 1 punkti 19 kohaselt kuulub volikogu ainupädevusse vallavanemale või linnapeale ja palgalistele valitsusliikmetele töötasu, lisatasu, hüvitise, toetuse ja soodustuste määramine ning teistele valitsusliikmetele hüvitise maksmise otsustamine ja selle suuruse määramine. Kanepi valla põhimääruse § 23 lõige 5 sätestab muuhulgas, et vallavanemale ja vallavalitsuse liikmele ei või maksta sellist lisatasu, hüvitist või toetust ega rakendada tema suhtes selliseid soodustusi, mida volikogu ei ole otsustanud.

Võttes aluseks kohaliku omavalitsuse korralduse seaduse § 22 lõike 1 punkti 19, Kanepi valla põhimääruse § 23 lõike 5 ning lähtudes tulemuslikust tööpanusest Kanepi Vallavalitsuse juhtimisel, Kanepi Vallavolikogu

**otsustab:**

1. Määrata vallavanem Mikk Järvele seoses tulemusliku panusega Kanepi Vallavalitsuse töö juhtimisel ühekordset lisatasu summas 1500 eurot.
2. Otsus jõustub teatavakstegemisest.
3. Otsuse peale võib esitada Kanepi Vallavolikogule vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama, või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

Piret Rammul

volikogu esimees